ՏԵՂԵԿԱՆՔ - ՀԻՄՆԱՎՈՐՈՒՄ

ՀՀ կառավարությունը, ստանձնելով ՀՀ-ում ականային խնդրի լուծման անհրաժեշտությունը, և, մարդու կյանքի ու առողջության պահպանման, շրջակա միջավայրի պահպանության գծով պաշտպանական ոլորտին առնչվող ՀՀ ստանձնած միջազգային պարտավորությունների կատարումն ապահովելու նպատակով, 2011 թվականի փետրվարի 17-ի N 143-Ն որոշմամբ ստեղծել է «Հումանիտար ականազերծման և փորձագիտական կենտրոն» ՊՈԱԿ-ը:

 ՀՀ կառավարության 2014 թվականի ապրիլի 23-ի N 454-Ն որոշման համաձայն ՀԱՓԿ ՊՈԱԿ-ը ճանաչվել է ականազերծման գործողությունների ազգային մարմին (ԱԳԱՄ), մարմին, որը համակարգում, կառավարում և իրականացնում է Հայաստանի Հանրապետությունում բոլոր հակաականային գործողությունները:

Այդ գործողություններ նեն.

 1. Ականազերծման աշխատանքներ,

 2. Ականների վտանգի իրազեկման (ԱՎԻ) միջոցառումներ,

3. Ականազերծման աշխատանքների Որակի կառավարման միջոցառումների իրականացում,

 4. Տեխնիկական հետազոտության իրականացում,

 5. Ականազերծողների վերապատրաստման դասընթացների իրականացում,

 6. Նշագրման աշխատանքներ,

 7. Ականներից տուժած անձանց աջակցություն:

Վերոնշյալ բոլոր ծրագրերը Հայաստանի Հանրապետությունում իրականացվում են բացառապես ՀԱՓԿ ՊՈԱԿ-ի կողմից, քանի որ ՀԱՓԿ ՊՈԱԿ-ի կանոնադրական նպատակներից կարևորագույնը ականապատ տարածքներում ականների պայթյունից խաղաղ բնակիչների զոհվելո ւհնարավորության բացառումն է:

Հետևաբար, հաշվի առնելով վերոնշյալ ծրագրերի և միջոցառումների իրականացման բացառիկության հանգամանքը և համաձայն «ՀՀ 2019 թվականի պետական բյուջեի մասին» ՀՀ օրենքի 7-րդ հոդվածի 17-րդ մասի, դրամաշնորհները ՀԱՓԿ ՊՈԱԿ-ին ենթակա են տրամադրման առանց մրցույթի, ՀՀ կառավարության որոշմամբ: